
Materiale despre Sfinţii mărturisitori ardeleni: 


https://independent.academia.edu/emystea/Sf-m % C4% 83rturisitori-ardeleni-(24-apr 


https://archive.org/details/Gsteaemy?query=Sfin % C5 % A3ii+m % C4% 83rturisitori+ardel 

https://www.slideshare.net/steaemy 1/search_my_uploads?type=&new=&q=24+aprilie 

[Preotul, după ce îşi pune epitrahilul şi felonul, deschide dvera și dă obișnuita bine- 
cuvântare din faţa Sfintei Mese, zicând: Binecuvântat este Dumnezeul nostru, tot- 
deauna, acum şi pururea şi în vecii vecilor. 

Strana: Amin.] 


Dacă nu este preot de față, în locul binecuvântării de mai sus, diaconul, monahul 
sau mireanul, va rosti: Pentru rugăciunile Sfinţilor părinților noştri, Doamne lisuse 
Hristoase, Dumnezeul nostru, miluieşte-ne pe noi. Amin. 


Apoi se rostesc rugăciunile începătoare: 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le împlineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 

Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. 


[Dacă este preot de faţă, zice: Că a Ta este Împărăţia, şi puterea, şi slava: a Tată- 
lui şi a Fiului şi a Sfântului Duh, acum şi pururea şi în vecii vecilor. Strana: 
Amin. ] 


Dacă nu va fi preot de faţă, diaconul, monahul sau mireanul, va rosti: Pentru rugă- 
ciunile Sfinţilor părinţilor noştri, Doamne Iisuse Hristoase, Dumnezeul nostru, mi- 
luieşte-ne pe noi. Amin. 


Apoi se zic troparele de umilinţă: 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 

Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 

Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 


eşti mântuirea neamului creştinesc. 


Simbolul credinţei 

Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi să cădem la Hristos Împăratul nostru Dumnezeu. 
Veniţi să ne închinăm, şi să cădem la însuşi Hristos Împăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2, Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu Sunt robul Tău. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Aliluia, aliluia, aliluia, slavă 'Ție, Dumnezeule! (de 3 ori). 


Și îndată se cântă, pe glasul al 3-lea: Dumnezeu este Domnul şi S-a arătat nouă. 
Bine este cuvântat Cel ce vine întru numele Domnului. (de 3 ori), apoi: 


Apoi, se zice Troparul Sfinţilor ierarhi mărturisitori lorest şi Sava (glasul al 8- 
lea): Mărturisitori ai Ortodoxiei şi buni arhipăstori ai Bisericii lui Hristos, în- 
dreptători ai poporului, prea fericiţi ierarhi purtători de biruinţă, lorest şi Sava cei 
ce v-aţi învrednicit de cununa vieţii, rugaţi-vă Domnului să mântuiască sufletele 
noastre! 


Slavă Tatălui şi Fiului şi Sfântului Duh! 


Apoi, se zice Condacul Sfinţilor ierarhi Ilie lorest, Simion Ştefan şi Sava Bran- 
covici, mitropoliţii Transilvaniei: Pe fericiţii ierarhi ai Transilvaniei: Ilie lorest, 
mărturisitor pentru adevăr, Simion Ștefan, tălmăcitor al Sfintelor Scripturi, în 
graiul românesc şi Sava Brancovici, pătimitor pentru dreapta credinţă, care prin 
viaţa şi învăţăturile lor, au luminat pe credincioşi, cu evlavie să-i lăudăm, cinstind 
ostenelile lor şi zicând: Bucuraţi-vă, ierarhi prea înţelepţi, mărturisitori ai Orto- 
doxiei! 


Și acum şi pururea şi în vecii vecilor, Amin ! 


Nu vom tăcea, Născătoare de Dumnezeu, pururea a spune puterile tale, noi, ne- 
vrednicii. Că de nu ai fi stat tu înainte rugându-te, cine ne-ar fi izbăvit dintru atâ- 

tea nevoi? Sau cine ne-ar fi păzit până acum slobozi? Nu ne vom depărta de la tine, 
Stăpână, că tu izbăveşti pe robii tăi pururea din toate nevoile. 


Apoi: Doamne, miluieşte ! (de 3 ori) 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Condacele şi icoasele 

Condacul 1 

Pe fericiţi ierarhi ai Transilvaniei: Ile Iorest, mărturisitor pentru adevăr, Simion 
Ştefan, tălmăcitor al Sfintelor Scripturi, în graiul românesc şi Sava Brancovici, pă- 
timitor pentru dreapta credinţă, care prin viaţa şi învăţăturile lor, au luminat pe cre- 
dincioşi, cu evlavie să-i lăudăm, cinstind ostenelile lor şi zicând: Bucurați-vă, 
ierarhi prea înţelepţi, mărturisitori ai Ortodoxiei! 


Icosul 1 

Pe Sfinţii lui Dumnezeu, pe ierarhii lorest, Simion Ştefan şi Sava, trăitori cu ade- 
vărat, ai smereniei călugăreşti şi purtători ai darurilor cereşti, care au pus credința 
ortodoxă mai presus de toate cele vremelnice şi pentru apărarea ei, au îndurat pri- 
goniri, încurajând poporul român cel asuprit, să-i cinstim cu laude, zicând: 
Bucuraţi-vă, întâistătătoni ai dreptmăritorilor români din Carpaţi; 

Bucuraţi-vă, ierarhi ai românilor asupriţi şi împovăraţi; 

Bucuraţi-vă, cărturari iubitori de neam şi de ţară; 

Bucuraţi-vă, mângâiere a poporului aflat în robie amară; 

Bucuraţi-vă, cei prin care adâncurile duhului le-am descoperit; 

Bucuraţi-vă, cei ce în grai românesc aţi propovăduit; 

Bucuraţi-vă, îndreptători ai credinţei şi chipuri de blândeţe; 

Bucuraţi-vă, mărturisitori ai adevărului, din pruncie până la bătrâneţe; 

Bucuraţi-vă, cei ce românilor le sunteţi purtători de biruinţă; 

Bucuraţi-vă, cei ce ne-aţi învăţat a păstra dreapta credinţă; 

Bucuraţi-vă, cei ce aţi arătat credinţă lucrătoare prin iubire; 

Bucuraţi-vă, cei ce mijlociţi pentru a noastră mântuire; 

Bucuraţi-vă, ierarhi prea înţelepţi, mărturisitori ai Ortodoxiei! 


Condacul 2 

Ca o floare prea înmiresmată ai răsărit, din mijlocul credincioşilor români transil- 
văneni, revărsând, pretutindeni, mireasma virtuţilor, Sfinte Ihe Iorest, prin care din 
pruncie te-ai arătat plăcut lui Hristos şi purtător al harului dumnezeiesc, întru rugă- 
ciuni şi privegheri cântând, neîncetat PreaSfintei Treimi: Aliluia! 


Icosul 2 

Cel ce a ales şi a chemat pe ucenicii Săi la propovăduire, Acela te-a ales şi pe tine, 
Sfinte ierarhe Iorest să-l slujeşti, mai întâi prin nevoinţele vieții călugărești, apoi şi 
prin păstorirea credincioşilor Săi, ca preot şi arhiereu, chemat fund să propo- 
văduieşti adevărul dreptei credinţe şi să întorci la Ortodoxie, pe cei rătăciți. Pentru 
aceasta, minunându-se de curăţia şi vrednicia vieţii tale, evlaviosul voievod al Mol- 
dovei, Vasile Lupu te-a numit “întru toate credincios şi prea cinstit părinte”, iar 
Noi, cu dragoste te lăudăm: 

Bucură-te, cel ce la Botez, numele de Ilie ai primit; 

Bucură-te, cel ce din pruncie, credinţa cea dreaptă ai mărturisit; 
Bucură-te, cel ce eşti a Transilvaniei podoabă aleasă; 

Bucură-te, cel ce şi Moldovei i-ai fost odraslă frumoasă; 
Bucură-te, cel ce pe Domnul, în inimă L-ai purtat; 

Bucură-te, cel ce la Mânăstirea Putna chipul călugăresc ai îmbrăcat; 
Bucură-te, al dreptei credinţe râvnitor prea fierbinte; 

Bucură-te, al Bisericii dreptslăvitoare înţelept părinte; 
Bucură-te, a credincioşilor făclie mult luminoasă; 

Bucură-te, a monahilor călăuză duhovnicească; 

Bucură-te, cel ce pe Hristos, prin cuvânt şi faptă, L-ai binevestt; 
Bucură-te, cel ce până la sfârşit, în rugăciune şi post ai vieţuit,; 
Bucură-te, Sfinte ierarhe Iorest, întru tot fericite! 


Condacul 3 

Primind la Sfântul Botez numele dreptului Simeon, te-ai învrednicit a fi purtător de 
Dumnezeu, asemenea aceluia, apoi din dragoste nemăsurată pentru Hristos, luând 
jugul cel bun al călugăriei, ai primit numele întâiului mucenic, Ștefan de la care ai 
luat pildă de mărturisire. Pentru aceasta, cinstim ostenelile tale şi cunoaştem roa- 
dele lor din cuvintele Scripturii Noului Testament, pe care l-ai tălmăcit în limba 
neamului românesc, spre a cânta totdeauna lui Hristos: Aliluia! 


Icosul 3 

Voind să dobândeşti Împărăţia lui Dumnezeu, făgăduită de Mântuitorul celor care 
ascultă poruncile Lui, ai răspuns chemării Duhului Sfânt şi părăsind lumea, ai 
intrat în cinul călugăresc la Mânăstirea Mitropoliei din Alba Iulia, de unde ai fost 
ales să păstoreşti turma lui Hristos, din ţinuturile Transilvaniei, care te laudă, zi- 
când: 

Bucură-te, cel ce la Botez, ai primit numele bătrânului Simeon cel drept; 

Bucură-te, cel ce din tinereţe, te-ai arătat evlavios şi înţelept; 

Bucură-te, cunoscător şi propovăduitor al dreptei credințe; 

Bucură-te, cel ce ţi-ai îmbogățit sufletul cu rodul sfintelor nevoinţe; 

Bucură-te, cel ce ai vieţuit în neagonisire, ascultare şi curăţie; 

Bucură-te, cel ce ai luat numele întâiului mucenic la călugări; 

Bucură-te, cel ce glasul lui Dumnezeu, l-ai ascultat şi l-ai urmat; 

Bucură-te, cel ce crucea neamului şi tu, pe umeri, ai purtat; 

Bucură-te, mărturisitor şi următor al Mântuitorului Hristos; 

Bucură-te, cel ce ai fost ales arhipăstor de cler şi de poporul credincios; 

Bucură-te, cel ce de laudă, te-ai învrednicit, de la păstoriţii tăi; 

Bucură-te, apărător al turmei tale de lupii cei răi; 

Bucură-te, Sfinte ierarhe Simion Ştefan, înţelept tâlcuitor al Noului Legământ! 


Condacul 4 

În Ineul Ardealului fiind născut, Sfinte Sava din strălucitul neam Brancovici, ai 
crescut cu vârsta şi cu înţelegerea sfintelor învățături creştine, primind harul preo- 
iei şi aducând multe suflete la Hristos. Necazuri ai răbdat, mai apoi şi întristare 
adâncă, la moartea copiilor şi a soţiei tale, dar Domnul te-a mângâiat cu nădejdea 
învierii şi cu dumnezeiasca dragoste, ce ardea în inima ta, prin care necontenit cân- 
tai Mântuitorului: Aliluia! 


Icosul 4 

Vestea vieţuirii tale celei îmbunătăţite, Sfințite ierarhe Sava, a răzbătut până depar- 
te; pentru aceasta, ai fost ales de toţi ca vrednic urmaş al Sfântului Simion Ştefan, 
în scaunul Mitropoliei Ardealului. Astfel, după ce ai învăţat rânduiala vieţii călu- 
găreşti, în Mânăstirea Comana din Țara Românească, ai primit vrednicia arhieriei, 
aducând bucurie păstoriţilor tăi, care glăsuiau unele ca acestea: 

Bucură-te, cel ce din părinţi bine credincioşi, ai răsărit; 

Bucură-te, cel ce mărgăritarul dreptei credinţe l-ai dobândit şi l-ai păzit; 

Bucură-te, vedenie a fericitului Maxim, mitropolitul Ţării Româneşti; 

Bucură-te, cel ce din pruncie, te-ai adăpat din izvorul Scripturilor dumnezeieşti; 
Bucură-te, cel ce ca preot, chemarea ţi-ai împlinit-o, cu folos; 

Bucură-te, cel ce multe suflete, din robia patimilor, ai scos; 

Bucură-te, cel pe care Domnul spre o şi mai înaltă slujire te-a hărăzit; 

Bucură-te, cel ce la Târgovişte, arhiereu ai fost hirotonit; 

Bucură-te, cel primit la Alba Iulia, de popor, cu bucurie; 

Bucură-te, cel ce tuturor ai insuflat dragoste pentru Ortodoxie; 

Bucură-te, arhipăstor milostiv, care pe cei săraci nu I-ai uitat; 

Bucură-te, cel ce spre ajutorarea celor necăjiţi, te-ai sârguit neîncetat; 

Bucură-te, Sfinte ierarhe Sava, care lui Hristos ai urmat! 


Condacul 5 

Propovăduit-ai, neobosit şi cu mare râvnă, cuvântul adevărului, ierarhe Iorest şi ai 
purtat de grijă turmei tale, ferind-o de uneltirile răilor prigonitori. Pe toţi i-ai întărit 
în dreapta credinţă strămoşească şi prin lumina vieţii tale şi alcătuirea de cărți sfin- 
te, i-ai învăţat să cânte lui Dumnezeu: Aliluia! 


Icosul 5 

Pe scaunul Mitropoliei Transilvaniei ai stat, ca o făclie pusă în sfeşnic, părinte lo- 
rest, luminând pe toţi cu strălucirea PreaSfintei Treimi, celei mai presus de fire. 
Pentru aceasta, cu smerenie te lăudăm, zicând: 

Bucură-te, păstor bun al turmei cuvântătoare; 

Bucură-te, pavăză împotriva rătăcirilor pierzătoare; 

Bucură-te, cel ce toate ademenirile păcatului le-ai biruit; 
Bucură-te, cel pe care amenințările vrăjmaşilor nu te-au clintit; 
Bucură-te, cel într-armat cu platoşa adevărului sfânt; 

Bucură-te, cel ce pe asupritori i-ai înfruntat prin cuvânt; 

Bucură-te, cel ce marelui Atanasie te-ai asemănat în mărturisire; 
Bucură-te, următor apostolului Pavel prin neînfricata propovăduire; 
Bucură-te, cel ce pentru dreapta credinţă, în temniţă ai fost aruncat; 
Bucură-te, cel ce pe nedrept, în lanţuri ai fost ferecat; 

Bucură-te, cel ce uneltirilor asupritorilor te-ai împotrivit; 
Bucură-te, cel ce dreapta credinţă, cu sârguinţă ai propovăduit; 
Bucură-te, Sfinte ierarhe Iorest, întru tot fericite! 


Condacul 6 


Jertfelnicia Sfântului Ilie lorest te-a chemat la slujirea arhierească şi luând pildă de 
la Acela, te-ai arătat iubitor de dreaptă credinţă şi de neam, ierarhe Simion Ștefan, 
stăruind să veghezi peste toți păstoriţii tăi, cărora le-ai adus hrană duhovnicească: 
Scriptura Noului Testament tălmăcită în graiul poporului tău, care dă slavă lui 


Dumnezeu pentru aceasta, cântând: Aliluia! 


Icosul 6 


Alba, Clujul, Turda, împreună cu Năsăudul, Orăştia, Haţegul şi Hunedoara, Mara- 
mureşul, Crişana şi Ţara Făgăraşului se bucură împreună, că te-au avut pe tine 
păstor luminat, credinţei apărător şi părinte iubitor, care ai socotit vrednică oste- 
neala tălmăcirii Cuvântului lui Dumnezeu, spre folosul duhovnicesc al poporului 


tău, care-ţi cântă cu mulțumire: 

Bucură-te, al Sfântului Ilie lorest următor vrednic; 

Bucură-te, al românilor transilvăneni bun sfetnic; 

Bucură-te, cel ce turmei tale cuvântătoare ocrotitor te-ai arătat; 
Bucură-te, cel ce în vremuri grele, cu înţelepciune ai lucrat; 
Bucură-te, tălmăcitor al Noului Testament în grai românesc; 


Bucură-te, temei al celor ce pe Hristos, cu dreaptă credință Îl binevestesc; 
Bucură-te, cel ce nu ai fost rob literei, ci ai ajuns la libertatea duhului; 


Bucură-te, cel ce te-ai luptat folosind sabia Cuvântului; 


Bucură-te, cel prin care Sfinţii apostoli ne învaţă adevărul mântuitor; 


Bucură-te, dascăl al poruncilor Evangheliei şi al lor împlinitor; 
Bucură-te, glas care ai trezit pe cei cuprinşi de lenevie; 
Bucură-te, cel ce ai păzit, cu iscusinţă, turma ta întru Ortodoxie; 


Bucură-te, Sfinte ierarhe Simion Ştefan, înţelept tâlcuitor al Noului Legământ! 

Condacul 7 

Primind hirotonia întru arhiereu, la praznicul Înălţării Sfintei Cruci, ierarhe Sava, 
te-ai lepădat de toate cele deşarte ale lumii şi ai luat pe umeri crucea ostenelilor, 
pentru Biserica lui Hristos, în vremuri de restrişte. Ai privegheat, cu multă grijă, 
asupra turmei tale duhovniceşti şi pe toţi i-ai îmbărbătat să rămână statornici în 
dreapta credinţă, lăudând pe Dumnezeu şi cântând: Aliluia! 


Icosul 7 

Fiind hirotonit arhiereu, după rânduiala Sfintelor canoane şi întorcându-te, cu mul- 
tă bucurie, de la Târgovişte la Mitropolia din Alba Iulia, preoţii şi credincioşii te- 
au primit, cu alese cântări de cinstire, Sfinte Sava, prea mărind pe Dumnezeu, cu 
glas luminat pentru un astfel de păstor cu vieţuire sfântă, iar tu 1-ai învăţat că nimic 
nu trebuie să-i despartă de dragostea lui Hristos. Pentru aceasta, glăsuiau către tine: 
Bucură-te, cel ce plin de râvnă şi de nădejde, la ai tăi te-ai întors; 

Bucură-te, ierarh luminat al Domnului nostru, lisus Hristos; 

Bucură-te, cel ce de popor şi de păstori, cu dor ai fost aşteptat; 

Bucură-te, cel ce pe toți, ca arhiereu la întoarcere, i-ai binecuvântat; 

Bucură-te, cel ce de preoți şi de monahi, ai fost mult cinstit; 

Bucură-te, cel ce uneltitorilor împotriva dreptei credinţe, cu hotărâre te-ai împo- 
trivit, 

Bucură-te, îndreptători ai credinţei şi chipuri de blândeţe; 

Bucură-te, cel căruia Dumnezeu, cel peste toate, ţi-a dat întărire; 

Bucură-te, cel ce tuturor le-ai fost statornică ocrotire; 

Bucură-te, cel ce multe soboare de preoţi ai adunat; 

Bucură-te, cel ce pe toţi la apărarea dreptei credinţe 1-ai îndemnat; 

Bucură-te, cel ce pe rătăciţi cu tărie 1-ai înfruntat; 

Bucură-te, cel ce pe potrivnici, prin Cuvânt i-ai ruşinat; 

Bucură-te, adevărat arhiereu al Mântuitorului Hristos; 

Bucură-te, cel ce ai fost românilor ardeleni de mare folos; 

Bucură-te, cel ce viclenia prigonitorilor ai vădit; 

Bucură-te, cel ce în necazuri, neclintit te-ai dovedit; 

Bucură-te, Sfinte ierarhe Sava, care lui Hristos ai urmat! 


Condacul 8 

Apărător te-ai arătat celor asupriți şi potrivnic prigonitorilor, ierarhe lorest, că tur- 
ma ta ai călăuzit-o, cu strălucirea minunatelor tale nevoinţe, ca un nou Moise, către 
pământul făgăduinţei, la izvorul cel dătător de viaţă, al Învăţăturii lui Hristos, pen- 
tru care şi noi, cu credinţă pe tine te lăudăm şi lui Dumnezeu cântăm: Aliluia? 


Icosul 8 

Faptele tale cele bune, ierarhe Iorest, nu s-au măsurat cu lungimea vremii, ci cu 
râvna cea aprinsă, a inimii tale, pentru dreapta credinţă. Puţină vreme păstorind, 
roade bogate ai adus Stăpânului tuturor, că pentru credinţa ta cea neclintită şi pen- 
tru dragostea ta de popor, ai fost aruncat în temniţă, apoi ai plecat în pribegie, în- 
vrednicindu-te de cununa cea neveştejită, a mărturisitorilor lui Hristos. Pentru 
aceasta, cu dragoste te lăudăm, zicând: 

Bucură-te, cel ce pentru adevăr, în temniţă ai fost aruncat; 

Bucură-te, cel ce mai apoi, de acolo ai fost eliberat; 

Bucură-te, cel ce pribeag în Moldova, la Putna te-ai întors; 

Bucură-te, cel ce pentru pătimire, laudă şi mulţumire lui Hristos, ai adus; 
Bucură-te, cel îmbrăţişat, frăţeşte de Sfântul mitropolit Varlaam; 

Bucură-te, cel bine primit de voievodul Vasile Lupu, cel de bun neam; 

Bucură-te, mărturisitor neclintit pentru dreapta credinţă; 

Bucură-te, apărător al legii strămoşeşti, cu stăruinţă; 

Bucură-te, cel ce în noianul prigoanelor, nicidecum n-ai şovăit,; 

Bucură-te, cel ce în furtuna încercărilor, ca o stâncă tare te-ai dovedit; 

Bucură-te, cel ce cu bărbăţie, pe potrivnici i-ai înfruntat; 

Bucură-te, cel ce cu pilda ta, pe fraţii cei năpăstuiți, i-ai înflăcărat; 

Bucură-te, Sfinte ierarhe Iorest, întru tot fericite! 


Condacul 9 

Pomenirea ta, cu laude o săvârşim noi, fiii neamului românesc, Sfinte ierarhe Si- 
mion Ştefan, cei ce prin tine, ne-am împărtăşit de cuvântul Evangheliei lui Hristos 
şi de graiurile cele insuflate de Duhul Sfânt ale psalmistului David. Acestea au fost 
poporului nostru spre mângâiere, întărire şi îndreptare şi au lucrat, în cei care au 
urechi de auzit, roade de pocăință prin virtuţi şi fapte alese, învăţându-i să cânte, 
întru bucuria sfinţeniei: Aliluia! 


Icosul 9 

Ca un iconom priceput, bine ai chivernisit talanți primiţi de la Dumnezeu şi i-ai 
înmulțit, spre folosul românilor ortodocşi, pe care i-ai păstrat uniți în aceeaşi 
credinţă. Învățător prea înţelept ai fost acestora, împodobind tălmăcirea Scripturii 
Noului Testament cu predoslovii, pentru lămurirea celor însetați de apa vieții. 
Astfel, ai adus pe cei păstoriţi de tine la “unitatea credinţei şi la împărtăşirea Sfân- 
tului Duh”, pentru care de bucurie duhovnicească fiind cuprinşi, ţi-au grăit aşa: 
Bucură-te, cel ce înţelesul Scriturilor ni l-ai lămurit; 

Bucură-te, cel ce frământătura limbi româneşti ai plămădit; 

Bucură-te, învăţător plin de înţelepciune şi ştiinţă; 

Bucură-te, cel ce ai păstorit pe credincioşi, cu iscusinţă; 

Bucură-te, tălmăcitor al Psaltirii proorocului David; 

Bucură-te, cel prin care de neştiinţă, ne-am izbăvit; 

Bucură-te, cel ce în duhul Evangheliei neamul nostru l-ai crescut; 

Bucură-te, cel ce tâlcuirea Seripturiui potrivit Sfinților părinţi o ai făcut; 
Bucură-te, cel ce toată viaţa ai rostit psalmii, cei insuflați de Dumnezeu; 
Bucură-te, cel ce pe aceştia i-ai dat ca mângâiere poporului tău; 

Bucură-te, cel plin de darul cuvântării, al cunoaşterii limbilor şi al povăţuirii; 
Bucură-te, rugător fierbinte pentru izbăvirea celor supuşi asupririi; 

Bucură-te, Sfinte ierarhe Simion Ştefan, înţelept tâlcuitor al Noului Legământ! 


Condacul 10 

Cei ce nu iubeau dreapta credinţă căutau asupra ta felurite pricini, spre a te izgoni 
din scaun, fericite Sava. Dar tu, ca un adevărat păstor, nu ţi-ai părăsit turma cea 
duhovnicească, ci ţi-ai pus sufletul pentru ea, încât ai fost aruncat în închisoare şi 
îndelung chinuit. În fiecare Vineri erai scos afară din temniţa de la Vinţ şi crunt 
bătut cu nuiele, până la sânge, dar tu, ca un mărturisitor al adevărului, ai rămas ne- 
clintit în Ortodoxie, cântând lui Hristos: Aliluia! 


Icosul 10 

În zadar au încercat vrăjmaşii tăi ca, prin tot felul de chinuri, să-ţi înduplece voinţa, 
ierarhe Sava, şi în loc de adevăr, să mărturiseşti rătăcirea. Tu, însă ca un stâlp de 
foc ai fost, până departe luminând şi pildă vie păstoriţilor tăi făcându-te. Pentru 
aceasta, cu evlavie te lăudăm, zicând: 

Bucură-te, cel ce prigoniri cumplite ai înfruntat; 

Bucură-te, cel ce suferind pentru credinţă, nu te-ai întristat; 

Bucură-te, cel ce te-ai rugat pentru cei care nu încetau să te supere; 

Bucură-te, cel ce te-ai lepădat de ademenirile celor ce voiau să te cumpere; 
Bucură-te, cel ce la Bălgrad, la Iernut şi la Vinţ ai fost întemnițat; 

Bucură-te, cel ce pentru statornicia în adevăr, cu lanţuri grele ai fost ferecat; 
Bucură-te, cel ce cu nuiele, ai fost de multe ori bătut, până la sânge; 

Bucură-te, cel pe care prigonitorii n-au putut a te înfrânge; 

Bucură-te, cel ce pilda Sfinților mucenici, cu sârguinţă, ai urmat; 

Bucură-te, cel ce asemenea lor, în ceruri ai fost încununat; 

Bucură-te, cel ce toată viaţa, lupta cea bună ai săvârşit-o; 

Bucură-te, cel ce până la sfârşit, credinţa cea dreaptă ai păzit-o; 

Bucură-te, Sfinte ierarhe Sava, care lui Hristos ai urmat! 


Condacul 11 
Stâlpi de foc, în întunericul asupririi, aţi fost poporului român drepteredincios, 
Sfinţilor 3 ierarhi ai Transilvaniei, unind în credinţă, nădejde şi dragoste, pe fraţii 

de un neam şi de o lege, din cele 3 Ţări române, prin credinţa statornică în Prea- 
Sfânta Treime, căreia cântaţi în veci: Aliluia! 


Icosul 11 

Păstorind, vremelnic pe scaunul Mitropoliei din Alba Iulia, Sfinților ierarhi lorest, 
Ştefan şi Sava aţi purtat grijă, necontenit de veşnica mântuire a păstoriţilor; neca- 
zuri Şi prigoniri ați îndurat, împreună cu preoții, monahii şi credincioşii, urmând, 
ca un trup, Capului Bisericii - Hristos, Dumnezeu, împreună răstignindu-vă şi îm- 
preună cu EI fiind prea măriți, pentru care după cuviinţă, vă lăudăm zicând: 
Bucuraţi-vă, păstrători ai predaniei Sfinților părinţi; 

Bucuraţi-vă, următori ai pildei ierarhilor celor sfinți; 

Bucuraţi-vă, cei ce Sfintele Biserici şi Mânăstiri, cu grijă le-aţi cercetat; 
Bucuraţi-vă, cei ce din Făgăraş, până în Maramureş, aţi alergat; 

Bucuraţi-vă, cei ce aţi dăruit preoţilor voştri lumina Scripturilor; 

Bucuraţi-vă, cei ce aţi împărțit îmbelşugată hrană sufletelor; 

Bucuraţi-vă, cei ce iertând pe toţi, la cele veşnice v-aţi dus; 

Bucuraţi-vă, cei pe care Transilvania, ca pe un prinos lui Hristos, v-a adus; 
Bucuraţi-vă, cei ce aţi cinstit slujirea vouă încredinţată; 

Bucuraţi-vă, cei ce nu v-aţi abătut, de la Adevăr, niciodată; 

Bucuraţi-vă, cei numărați acum cu mucenicii buni biruitori; 

Bucuraţi-vă, pildă de viaţă neprihănită pentru ai noştri păstori; 

Bucuraţi-vă, ierarhi prea înţelepţi, mărturisitori ai Ortodoxiei! 


Condacul 12 

Dărâmat-au potrivnicii Sfântul Locaş al Mitropoliei Bălgradului, zidit de Mihai 
voievod, întregitorul de ţară, în care şi voi aţi slujit cu vrednicie, fericiţilor ierarhi; 
dar, în locul lui a răsărit locaşul cel nou şi prea ales, care aminteşte reîntregirea 
neamului şi a Bisericii Ortodoxe din Transilvania. Pentru aceasta, cu credinţă fier- 
binte, cântăm cu toţii lui Dumnezeu, celui ce toate spre bine le orânduieşte: Ali- 
luia! 


Icosul 12 

Fost-aţi la vreme, Sfinţilor ierarhi: păstori, învăţători şi ocrotitori ai fraților voştri 
de neam şi de credință, cu care împreună aţi luptat şi aţi suferit; necunoscute sunt, 
până acum, mormintele în care odihnesc Sfintele voastre moaşte, dar pomenirea 
voastră se cinsteşte, pururea în Biserica ortodocşilor români, pentru care vă rugaţi 
acum în ceruri şi de la care primiţi aceste cuvenite laude: 

Bucuraţi-vă, cei ce de la Hristos, aţi dobândit înţelepciune; 

Bucuraţi-vă, sfințitori ai gliei străbune; 

Bucuraţi-vă, viteji luptători purtând platoşa statorniciei; 

Bucuraţi-vă, vulturi zburători întru înălțimile Teologiei; 

Bucuraţi-vă, cei însetaţi de dreptate pentru al vostru popor; 

Bucuraţi-vă, cei neclintiţi în apărarea adevărului mântuitor; 

Bucuraţi-vă, propovăduitori şi împlinitori ai Cuvântului dumnezeiesc; 
Bucuraţi-vă, cei ce cu lacrimi şi postiri, v-aţi rugat pentru neamul românesc; 
Bucuraţi-vă, biruitori ai vrăjmaşilor văzuţi şi nevăzuţi; 

Bucuraţi-vă, cei ce cu părintească dragoste, i-aţi ridicat pe cei căzuţi; 
Bucuraţi-vă, cei ce aţi dobândit cereasca fericire; 

Bucuraţi-vă, rugători pentru a noastră mântuire; 

Bucuraţi-vă, ierarhi prea înţelepţi, mărturisitori ai Ortodoxiei! 


Condacul al 13-lea (de 3 ori) 

O, întru tot lăudaţilor ierarhi: Ilie Iorest, Simion Ştefan şi Sava Brancovici, cei ce 
prin strădaniile şi pătimirile pentru dreapta credinţă ortodoxă, v-aţi învrednicit să 
dobândiţi moştenirea cerească, primind acum rugăciunile noastre, cereți Mântui- 
torului Hristos să dăruiască Bisericii Sale ocrotire şi întărire, ţării noastre pace şi 
bună sporire, iar nouă, tuturor, iertare de păcate şi mare mulă, ca împreună cu voi, 
în veci, să-l cântăm lui Dumnezeu: Aliluia! 


Apoi, se zice din nou: 


Icosul 1 

Pe Sfinţii lui Dumnezeu, pe ierarhii lorest, Simion Ştefan şi Sava, trăitori cu ade- 
vărat, ai smereniei călugărești şi purtători ai darurilor cereşti, care au pus credinţa 
ortodoxă mai presus de toate cele vremelnice şi pentru apărarea ei, au îndurat pri- 
goniri, încurajând poporul român cel asuprit, să-i cinstim cu laude, zicând: 
Bucuraţi-vă, întâistătători ai dreptmăritorilor români din Carpaţi; 

Bucuraţi-vă, ierarhi ai românilor asupriţi şi împovăraţi; 

Bucuraţi-vă, cărturari iubitori de neam şi de ţară; 

Bucuraţi-vă, mângâiere a poporului aflat în robie amară; 

Bucuraţi-vă, cei prin care adâncurile duhului le-am descoperit; 

Bucuraţi-vă, cei ce în grai românesc aţi propovăduit; 

Bucuraţi-vă, îndreptători ai credinţei şi chipuri de blândeţe; 

Bucuraţi-vă, mărturisitori ai adevărului, din pruncie până la bătrâneţe; 

Bucuraţi-vă, cei ce românilor le sunteţi purtători de biruință; 

Bucuraţi-vă, cei ce ne-aţi învăţat a păstra dreapta credinţă; 

Bucuraţi-vă, cei ce aţi arătat credinţă lucrătoare prin iubire; 

Bucuraţi-vă, cei ce mijlociţi pentru a noastră mântuire; 

Bucuraţi-vă, ierarhi prea înţelepţi, mărturisitori ai Ortodoxiei! 

Apoi, rostim această: 
Rugăciune 


Sfinților ierarhi lorest, Ştefan şi Sava cei ce aţi odrăslit din Biserica dreptmăritoare 
a Transilvaniei şi acum vă bucuraţi de slava mărturisitorilor lui Hristos, primiți 
rugăciunea noastră şi mijlociţi pentru noi înaintea Bunului şi Milostivului Dumne- 
zeu, celui în Treime prea mărit. Ocrotiţi, prin rugăciunile voastre, pe cei ce vă cin- 
stesc pe voi ca pe nişte stâlpi neclintiţi ai dreptei credinţe. Rugaţi-vă Domnului să 
întărească unitatea credinţei şi dragostea dintre frați, să reverse harul păci în ini- 
mile tuturor, să ferească mulţimea credincioşilor de toată reaua întâmplare. Pri- 
vegheaţi şi vă rugaţi, pentru noi ca izbăviți fund prin mijlocirile voastre, de cursele 
celui rău, lupta cea bună a mântuirii să o ducem în toate clipele vieţii noastre şi să 
rămânem neclintiţi în dreapta credinţă a strămoşilor noştri. 


Rugaţi-vă Domnului să trimită grabnicul Său Ajutor, tuturor celor drept-credin- 
cioşi care aleargă la sprijinul vostru în toate cererile pentru mântuire şi pentru cele 
de folos, în viaţa de acum şi în cea viitoare, pentru ca fiecare dintre noi, dobân- 
dind cele ce sunt spre binele nostru, să slăvim pe PreaBunul Dumnezeu, cel în 
Treime închinat: pe Tatăl şi pe Fiul şi pe Sfântul Duh, acum şi pururea şi în vecii 
vecilor, Amin. 


Apoi, se cântă: 


Condacul 1 

Pe fericiţii ierarhi ai Transilvaniei: Ilie lorest, mărturisitor pentru adevăr, Simion 
Ştefan, tălmăcitor al Sfintelor Scripturi, în graiul românesc şi Sava Brancovici, 
pătimitor pentru dreapta credinţă, care prin viaţa şi învăţăturile lor, au luminat pe 
credincioşi, cu evlavie să-i lăudăm, cinstind ostenelile lor şi zicând: Bucurați-vă, 
ierarhi prea înţelepţi, mărturisitori ai Ortodoxiei! 


Rostim, apoi: Cuvine-se cu adevărat să te fericim, Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce ești mai 
cinstită decât heruvimii şi mai mărită fără de asemănare decât serafimii, care fără 
stricăciune pe Dumnezeu Cuvântul ai născut, pe tine, cea cu adevărat Născătoare 
de Dumnezeu, te mărim. 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale, ale Sfinților ierarhi Ilie Iorest, Simion Ştefan şi 

Sava Brancovici, mitropoliţii Transilvaniei şi ale tuturor Sfinților, miluieşte-ne şi 
ne mântuieşte pe noi, Amin. 


2 5 e 


Sfântul ierarh lorest s-a născut în Transilvania, din părinți ortodocşi, primind la 
botez numele de Ilie. A învăţat carte la Mănăstirea Putna, unde a deprins și meş- 
teşugul scrierii frumoase şi al zugrăvirii icoanelor şi unde şi-a agonisit un bun 
început de viaţă călugărească ortodoxă. 


Cu voia lui Dumnezeu și cu sprijinul domnitorului Vasile Lupu și al Sfântului 
mitropolit Varlaam al Moldovei, Sfântul Ilie Iorest vine în Alba Iulia, unde este 
ales mitropolit al Transilvaniei. 


Noul mitropolit s-a dovedit un bun păstor, păstrând învăţătura celor şapte Sinoade 
Ecumenice, fiind pildă de tărie în credinţa ortodoxă şi dovedind credincioşilor că 
sunt mai de folos lanţurile pentru Hristos decât laudele viclene. 


Nemulţumită de el, stăpânirea străină calvină a încercat să-l câștige de partea ei şi 
neizbutind, a plăsmuit învinuiri mincinoase și Sfântul ierarh a fost aruncat în tem- 
niţă, la Alba Iulia, după numai trei ani de păstorie (1640-1643). 


După nouă luni de chinuri îndurate, fericitul lorest a fost eliberat în schimbul unui 
preț de 1000 de taleri, pe care neavându-i, „s-au dat chezăşie pentru el 24 de cre- 
dincioşi”. 


Pentru dezlegarea de chezăşie, sfântul a plecat după ajutoare la Putna, la domni- 
torul Vasile Lupu, la mitropolitul Varlaam, apoi la ţarul Rusiei şi astfel şi-a răs- 
cumpărat libertatea. 


Reîntors în ţară, la scurtă vreme s-a săvârşit cu pace, lăsându-ne pilda unui ierarh 
credincios şi luptător pentru Ortodoxia curată a poporului său. 


= 


Sfântul Simion Ştefan, din botez Simion, după călugărie Ștefan, ieromonah în 
mănăstirea de la Alba Iulia, a ajuns pe scaunul vlădicesc în anul 1643, după Sfântul 
Ilie lorest, în vremuri grele pentru Biserica dreptslăvitoare și pentru credincioşii 
transilvăneni, aflaţi sub cârmuitori străini de neam şi de credinţă. 


Asemenea înaintaşilor săi, Sfântul ierarh Simion Ştefan n-a fost cruțat nici el de 
necazuri, suferite din pricina principelui Gheorghe Rakoţi şi a superintendentului 

Gheleji, mai-marele calvinilor. Însă, sfântul s-a făcut apărător nu numai al cre- 
dinţei, ci și al neamului său și anume, văzându-i pe români mult asupriţi în ţara lor 
şi înțelegând că altă cale de a-i ridica şi păzi nu are decât prin lumina cărții, le-a 
dăruit cuvântul Domnului, Noul Testament, pentru întâia oară tălmăcit pe limba lor 
şi tipărit în cetatea Alba Iuliei în anul 1648. 


In acest chip, luptând pentru Biserica lui Hristos, împotriva rătăcirilor, dăruind cu- 
vânt hrănitor de suflet păstoriților săi şi urmaşilor şi învăţându-i să privegheze la 
unitatea neamului, sfântul ierarh şi-a dat cu pace sufletul în mâinile Domnului, în 
anul 1656. 


= 


Sfântul ierarh Sava Brancovici s-a născut din părinți drepteredincioşi, în Ineul 
Transilvaniei, la începutul veacului al XVII-lea. A fost botezat cu numele Simeon. 


Fratele său mai mic, Gheorghe a avut o înaltă dregătorie în Transilvania. Tatăl său 
a fost căpitan de oaste în armata lui Mihai Viteazul. În tinereţea sa, sfântul a vieţuit 
o vreme în Ţara Românească, la Mănăstirea Comana, unde trăia unchiul său şi un- 
de s-a deprins întru cele duhovniceşti. 


A fost ales preot şi protopop al Ineului, fiind hirotonit, la Târgoviște de către mi- 
tropolitul Ştefan al Ţării Româneşti. Murindu-i soția, iar mama lui călugărindu-se, 
viaţa lui şi-a schimbat cursul. 


Ca unul ce-şi dovedise însuşirile și vrednicia în tot timpul cât a fost protopop, în 
anul 1656, după trecerea la cele veşnice a Sfântului Simion Ștefan, soborul preo- 
ilor şi al mirenilor I-a ales mitropolit de Alba Iulia. 


După ce a fost hirotonit arhiereu la Târgovişte, de către acelaşi mitropolit Ştefan, s- 
a întors acasă încărcat cu daruri din Ţara Românească şi a fost înscăunat, cu bu- 
curie, în ziua Înălţării Domnului, de tot soborul preoţilor din Ardeal, unde a păs- 
torit, cu înțelepciune, timp de 24 de ani. 


Râvna lui pentru păstrarea credinţei ortodoxe 1-a adus duşmănia și prigoana con- 
ducătorilor calvini ai Ardealului. În urma unor învinuiri nedrepte, a fost judecat și 
scos din scaun în anul 1680. 


Bătrân şi bolnav, a fost închis în temniţele din Alba Iulia și Iernut, fund bătut în 
fiecare vineri. După asemenea chinuri și grele pătimiri, s-a mutat la Domnul, în 
aprilie 1683. 

Pentru vredniciile sale, Biserica Ortodoxă Română l-a înscris în calendar alături de 
alți doi sfinţi mitropoliți ardeleni, care au păstorit la Alba Iulia. 


(Viaţa şi Acatistul Sfinţilor ierarhi Ilie lorest, Simion Ștefan şi Sava Brancovici 
mitropoliţii Transilvaniei) 

